钦定古今图书集成/明伦汇编/氏族典/第536卷 > 《泸溪县志》 > 石奢
## 钦定古今图书集成/明伦汇编/氏族典/第536卷 > 《泸溪县志》 > 石奢

按《史记石奢传》：“奢，楚昭王相也。坚直廉正，无所阿避。
行县，道有杀人者，相追之，乃其父也。纵其父而还自
系焉。使人言之王曰：‘杀人者，臣之父也。夫以父立政，
不孝也；废法纵罪，非忠也；臣罪当死’。王曰：‘追而不及，
不当伏罪，子其治事矣’。石奢曰：‘不私其父，非孝子也；
不奉主法，非忠臣也。王赦其罪，上惠也；伏诛而死，臣
职也’。”遂不受令，自刎而死。